เมื่ออาทิตย์ก่อนมีกล่องตกใส่ตรงท้ายทอย แต่ไม่มีการบาดเจ็บใดๆรึแผลฟกช้ำคะ แต่มีอาการมึนๆชาๆที่หัว ปวดหัว หายใจไม่ค่อยสะดวกเหมือนจะอาเจียน แต่ก็ไม่เคยอาเจียน เป็นแบบนี้มาประมาณอาทิตย์หนึ่งแล้วคะ ขอคำปรึกษาหน่อยคะ
สวัสดีค่ะ การได้รับบาดเจ็บที่ศีรษะส่วนใหญ่ถ้าไม่ได้เป็นรุนแรงถึงขั้นสลบไปและผ่านไป 24-48 ชั่วโมงแรกไม่ได้มีอาการทางระบบประสาทเช่นอาเจียนมาก อ่อนแรง หมดสติ อันนี้น่าจะไม่ได้กระทบกระเทือนสมองโดยตรงค่ะ แนะนำว่าถ้าตอนนี้ยังมีอาการอยู่อาจไปพบแพทย์ให้แพทย์ตรวจร่างกายเบื้องต้น ถ้าแพทย์ไม่พบความผิดปกติทางระบบประสาทก็อาจจะเกิดจากการกระทบกระแทกที่ทำให้มึนศีรษะอยู่ สามารถกินยาแก้ปวด แก้เวีียนบรรเทาอาการได้ค่ะ